ΓΡΑΠΤΗ ΕΡΩΤΗΣΗ E-2335/99

υποβολή: Rolf Linkohr (PSE) προς την Επιτροπή

(13 Δεκεμβρίου 1999)

Θέμα: Πυρηνικοί αντιδραστήρες στιςποψήφιες για ένταξη χώρες

1. Ποια στάση τηρεί η Επιτροπή απέναντι στους πυρηνικούς αντιδραστήρες στιςποψήφιες για ένταξη χώρες;

2. Σκοπεύει η Επιτροπή να επιδιώξει τη πρόωρη διακοπή λειτουργίας των πυρηνικών αντιδραστήρων, και αν ναι, ποια μορφή θα έχει το χρονοδιάγραμμα της;

3. Συμφωνεί η Επιτροπή με τα σχέδια διακοπής λειτουργίας, και πιο συγκεκριμένα, όπως αυτά έχουν καταγραφεί στα εθνικά προγράμματα ενέργειας της Λιθουανίας και Σλοβακίας;

4. Είναι σε θέση η Επιτροπή να παράσχει πληροφορίες, κατά πόσον οι πυρηνικοί αντιδραστήρες στη Λιθουανία θα περάσουν από έλεγχο και πότε θα γίνει αυτό;

Απάντηση του κυρίου Verheugen εξ ονόματος της Επιτροπής

(11 Ιανουαρίου 2000)

1. Η Επιτροπή είχε πάντα δώσει ιδιαίτερη προσοχή στην πυρηνική ασφάλεια στο πλαίσιο της διεύρυνσης. Αυτός ο τομέας θα αποτελέσει αντικείμενο συνεχούς παρακολούθησης και δράσεων παροχής στήριξης από την Επιτροπή κατά την προενταξιακή περίοδο. Η Επιτροπή έχει στενή συνεργασία με τις αρμόδιες για την ασφάλεια αρχές τωνποψήφιων κρατών με στόχο να ενισχύσει τους πόρους τους και την ανεξαρτησία τους και με τον τρόπο αυτό να επεκτείνει περαιτέρω τον προβληματισμό σε θέματα πυρηνικής ασφάλειας που έχει αναπτυχθεί μέσα στην Κοινότητα.

2. Η πολιτική της Επιτροπής στα θέματα αυτά αναπτύσσεται στο πρόγραμμα δράσης 2000 του Ιουλίου 1997, όπου οι αντιδραστήρες των πυρηνικών σταθμών στιςποψήφιες χώρεςποδιαιρούνται σε τρεις κατηγορίες: αντιδραστήρες δυτικού σχεδιασμού, πυρηνικοί σταθμοί σοβιετικού σχεδιασμού που μπορούν να αναβαθμισθούν ώστε να πληρούν τα διεθνή πρότυπα ασφάλειας και μονάδες σοβιετικού σχεδιασμού που δεν μπορούν να αναβαθμιστούν με λογικό κόστος. Η Επιτροπή έχει επανειλημμένα δηλώσει ότι οι πυρηνικοί σταθμοί της τρίτης κατηγορίας που λειτουργούν στιςποψήφιες χώρες θα πρέπει να κλείσουν κατά τις συντομότερες πρακτικά ημερομηνίες, στο πλαίσιο μιας ευρείας ενεργειακής στρατηγικής. Τούτο ισχύει για το Bohunice V-1 στη Σλοβακία και τον πυρηνικό σταθμό (NPP) στην Ignalina της Λιθουανίας, καθώς και για τις μονάδες 1-4 του πυρηνικού σταθμού (NPP)του Kozloduy στη Βουλγαρία.

3. Η Επιτροπή είχε έντονες και καρποφόρες συζητήσεις για το θέμα αυτό με τις αρχές τωνποψηφίων κρατών. Στη δεύτερη περιοδική έκθεση για τις προόδους τωνποψηφίων προς ένταξη χωρών της 13ης Οκτωβρίου 1999, η Επιτροπή χαιρέτισε τις αποφάσεις των αρχών της Λιθουανίας και της Σλοβακίας για το έγκαιρο κλείσιμο των αντιδραστήρων της Ignalina και του Bohunice V-1. Η Επιτροπή χαιρετίζει επίσης την πρόσφατη συμφωνία με τη Βουλγαρία σχετικά με το έγκαιρο κλείσιμο των μονάδων 1-4 του Kozloduy. Η Επιτροπή θεωρεί τις αποφάσεις αυτές ως μια έκφραση της δέσμευσης της χώρας για ένταξη καθώς και ως μια σημαντική συνεισφορά στην πυρηνική ασφάλεια στην Ευρώπη. Η Επιτροπή προφανώς θα συνεχίσει το διάλογο σχετικά με το θέμα αυτό με τις εν λόγω αρχές.

4. Οι αρμόδιες για την ασφάλεια αρχές της Λιθουανίας διαβεβαιώνουν τακτικά ότι ο φορέας εκμετάλλευσης των πυρηνικών αντιδραστήρων εφαρμόζει τις διατάξεις ασφάλειας του προγράμματος βελτίωσης της ασφάλειας. Η χορήγηση αδειών λειτουργίας εξαρτάται από τα αποτελέσματος αυτής της αναθεώρησης των συνθηκών ασφαλείας, των εκθέσεων αξιολόγησης της ασφάλειας. Η Επιτροπήποστηρίζει την αρμόδια για την ασφάλεια αρχή της Λιθουανίας και την εργασία της με πόρους του προγράμματος PHARE.